《感遇》
清代·庄德芬

势位不可忽，人生贵自强。虽非君子言，所见亦已长。

困龙蟠浊泥，蚖肆何其猖。飘风从西来，雁字离其行。

炎凉一转变，畴能保初肠。当时意气佳，直拟田与姜。

失路相依托，栖栖徒自伤。

作者简介：庄德芬，字端人，吴县人。河南提学道朝生女孙，州同定嘉女，武进董㒔室，乾隆己酉进士、浔州知府思駉母。有《晚翠轩遗稿》。